
ОТНОСНО: Инвестиционно предложение (ИП) „Модернизация и автоматизация на съществуващо млекопреработвателно предприятие, нахождащо се в ПИ №12108.501.1506, с. Врабево, общ. Троян“




УВАЖАЕМА ГОСПОЖО АТАНАСОВА,

Във връзка с Ваше уведомление и допълнителна информация с вх. №АО-2412/27.04.2026 г., вх. №АО-2412-1/28.04.2026 г., вх. №АО-2412-2/30.04.2026 г. и вх. №АО-2412-3/11.05.2026 г. на РИОСВ – Плевен за ИП „Модернизация и автоматизация на съществуващо млекопреработвателно предприятие, нахождащо се в ПИ №12108.501.1506, с. Врабево, общ. Троян“ на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/31.08.2007 год., с вс. изм. и доп.), Ви уведомявам следното:
ИП попада в обхвата на чл. 2, ал. 2 от Наредбата за ОС.
1. ИП предвижда модернизиране и автоматизиране на производствените и организационните процеси в съществуващо млекопреработвателно предприятие, нахождащо се в ПИ №12108.501.1506, с. Врабево: автоматична линия за пълнене на айрян – автоматична маса за подаване на празни бутилки към производствената линия; авт. машина за пълнене на течни напитки с потапящи дюза; авт. авт. ротационна машина за затваряне на винтови капачки; авт. машина за поставяне на етикети; авт. машина за групиране на бутилки и авт. машина за финално опаковане на група от бутилки на стек.
При реализация на ИП не се предвижда промяна в количествените стойности на млекопреработвателното предприятие. Имотът е свързан със съществуващите водопроводна и електропреносна мрежа на населеното място. Формираните битово-фекални и технологични отпадъчни води се заустват към съществуващи водоплътни изгребни ями (съоръжения), част от съществуваща ПСОВ към обекта на ИП, изходът на която понастоящем е пломбиран. Съгласно сключен договор с „ВиК - Стенето“ ЕООД - гр. Троян, отпадъчните води периодично се извозват и предават от лицензирана фирма за пречистване в селищна ПСОВ. Не се предвижда изграждане на нова или промяна на съществуваща инфраструктура. Генерираните отпадъци от производствената дейност ще се предават за оползотворяване на лица, притежаващи документи по чл. 35 от Закон за управление на отпадъците. Битови отпадъци ще се управляват съгласно действащата сметосъбираща система на Община Троян.
ИП е с цел кандидатстване за подпомагане по Интервенция ІІ.Г.2. – „Инвестиции за преработка на селскостопански продукти“, от Стратегическия план за развитие на земеделието и селските райони на Р. България за периода 2023 – 2027 г.
ПИ №12108.501.1506.5, с. Врабево, общ. Троян, с площ 962 кв. м, с предназначение „промишлена сграда“, съгласно Скица №15-612663-04.12.2017 г. издадена от АГКК.
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие. Най-близко разположените защитени зони (на около 0,7 км) от мрежата НАТУРА 2000 са:
- BG0002088 “Микре”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД-752/24.10.2008 г. на МОСВ (обн. ДВ бр.97/11.11.2008 г.)
- BG0000616 “Микре”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-1028/17.12.2020 г. на МОСВ (обн. ДВ, бр. 19/05.03.2021 г.).
4. Така описаното ИП не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС) или екологична оценка (ЕО).
С оглед гореизложеното, отчитайки местоположението (извън границите на защитени зони от мрежата НАТУРА 2000) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най - близко разположените защитени зони BG0002088 “Микре” и BG0000616 “Микре”, по отношение на:
•	Пряко или косвено унищожаване, увреждане или фрагментиране на местообитания на видове птици, предмет на опазване в защитена зона BG0002088 “Микре”; природни местообитания и местообитания на животински видове, предмет на опазване защитена зона BG0000616 “Микре”.
•	Трансформация на местообитания на видове, безпокойство или прогонване на видове животни, предмет на опазване;
•	Нарушаване целостта и целите на опазване на защитените зони;
•	Нарушаване кохерентността между съседни защитени зони;
•	Увеличаване на кумулативния ефект, съвместно с други ИП/ППП, вкл. и от същия вид в района върху природни местообитания и местообитания на растителни и животински видове, предмет на опазване в защитени зони BG0002088 “Микре” и BG0000616 “Микре”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.



С уважение, 

  
гр. Плевен, ул. “Ал. Стамболийски” 1А, 

e-mail: office@riew-pleven.eu  интернет сайт http://riew-pleven.eu/

